יחסו של הרקין למדינת ישראל כסנאטור היה חיובי. הוא היה ועודנו תומך נלהב של ישראל כחבר בוועדת המשנה לפעולות חוץ של ועדת ההקצבות שאישרה הקצבת מימון צבאי לישראל בכשני מיליארד דולר אמריקני בשנה. בשנת 2010 הוא היה נבחר הציבור השלישי בהיקף גודל התרומות שהוענקו לו מוועדות פעולה פוליטיות פרו-ישראליות בסנאט. בשנת 2006 הצביע בעד "חוק הרפורמה המקיפה בהגירה" (Comprehensive Immigration Reform Act), שקידם בין היתר את הרחבת האבטחה בגבול של ארצות הברית עם מקסיקו, את הרחבת מתן הוויזות מסוג H-1B ומתן אפשרות למהגרים בלתי-חוקיים ותיקים לקבל אזרחות תחת הגבלות שונות. ב-2010 הצביע בעד ביטול המדיניות אל תשאל, אל תספר.
ב-26 בינואר 2013 הכריז הרקין כי אין בכוונתו להתמודד לתקופת כהונה שישית בבחירות 2014 לסנאט. באוגוסט 2016 הביע תמיכה במועמדותה של הילרי קלינטון לנשיאות ארצות הברית, והייתה זו הפעם הראשונה בה לקח חלק בפעילות ציבורית לאחר פרישתו מהסנאט.
וילה פוסאטי
וילה פוסאטי (Villa Fossati) היא בית מגורים ברובע סן סירו בעיר מילאנו שבאיטליה. במשך תקופה במהלך מלחמת העולם השנייה היא נודעה כמקום מושבו של הארגון הפשיסטי כנופיית קוך (Banda Koch), שעינה ורצח בה את קורבנותיו.
הווילה.
הווילה נבנתה בשנת 1927 בהזמנת בעלי המקום, תמיסטוקל פוסאטי (Temistocle Fossati). היא נבנתה בצמוד לשרידי כנסייה עתיקה שניצבה באתר - כנסיית סן סירו א-לה ופרה (San Siro alla Vepra), אשר הוכרזה כאתר לאומי בשנת 1911. הווילה עצמה נבנתה בסגנון הנאו-רנסאנס בתכנונו של האדריכל זאנצי (Zanchi). יש בה ארבע קומות, לרבות מרתף.
שימוש על ידי כנופיית קוך.
כנופיית קוך הייתה ארגון צבאי למחצה בהנהגתו של פייטרו קוך. הארגון סייע לממשלת הבובות של הרפובליקה הסוציאלית האיטלקית, שהוקמה על ידי רודן איטליה בניטו מוסוליני לאחר שביתת הנשק של איטליה עם בעלות הברית וכיבוש איטליה על ידי גרמניה בספטמבר 1943. הכנופיה התמחתה בעינויים וברצח של פרטיזנים מתנגדי משטר מוסוליני ושל יהודים.
הכנופיה פעלה תחילה ברומא ולאחר כיבושה על ידי בעלות הברית ביוני 1944 עברה למילאנו והתמקמה בווילה פוסאטי. הווילה הוקפה בתיל ותאי מעצר נבנו במרתף שלה. היא שימשה להמשך מעשי האכזריות של הכנופיה, שנודעו לשמצה כגרועים משל הגרמנים. בשל העינויים שנערכו בה זכתה הווילה לכינוי וילת עצבות (Villa Triste).
בספטמבר (או דצמבר) 1944 פעלה ממשלת הבובות של מוסוליני נגד כנופיית קוך, משום שחשה מאוימת על ידי כוחה המתגבר. אנשיה נאסרו ופעילותם בווילה הופסקה.
לאחר המלחמה לא רצה בעל הווילה לשוב ולגור בה. מאז הפכו הווילה והכנסייה למטהו של ארגון נזירות נוצרי.
בשנת 1986 נקבע על גבי קיר הווילה לוח זיכרון לאירועים שהתחוללו בה ב-1944.
אלן (תוכנית טלוויזיה)
יהדות רואן
הקהילה היהודית ברואן הייתה קהילה יהודית חשובה ביהדות צרפת בימי הביניים עד לגירוש צרפת הגדול. במאה ה-19 הוקמה הקהילה מחדש בידי יהודים אשכנזים, עד שהושמדה בשואת יהודי צרפת.
תולדות הקהילה.
בשנת 1100 חיו ברואן שבצרפת כששת אלפים יהודים, שהיוו 20% מאוכלוסייתה. הקהילה היהודית ברואן הייתה חשובה ומשגשגת, עד לגרוש יהודי צרפת על ידי המלך פיליפ "היפה" (Philippe le Bel) בשנת 1306. במהלך המאה ה-19 חזרו היהודים האשכנזים להתגורר ברואן. לפני השואה היו ברואן 550 תושבים יהודים. קרוב ל-500 מיהודי הגטו נשלחו אל מותם במחנה ההשמדה.
גאוגרפית גטו רואן.
עד היום קיים ברואן רחוב הקרוי בשם "רחוב היהודים" (בצרפתית: Rue aux Juifs, באנגלית: Street of the Jews).
בתי כנסת ברואן.
בתי כנסת עתיקים בגטו.
בגטו היו בתי כנסת עתיקים:
בית מדרש עתיק בגטו.
בגטו היה בית מדרש עתיק (בצרפתית: École centrale rabbinique, באנגלית: School of the Jews). בראש הישיבה עמד הרשב"ם, ר' שמואל בן מאיר, נכדו של רש"י, ותקופה מסוימת הורה בה גם אברהם אבן עזרא. בשנת 1976 נתגלו באקראי שרידי בנין הישיבה, מתחת לחצר המבנה הגותי של בית המשפט המחוזי. על קירות האבן שלו נמצאו חרותות מילים עבריות, לרבות הפסוק "הבית הזה יהיה עליון".
בית הכנסת החדש.
בית הכנסת החדש ברואן נבנה בשנת 1950, נמצא ברחוב הקרוי בשם "רחוב הילדים הטובים" (בצרפתית: Rue des Bons-Enfants).
בית הכנסת החדש הוא בניין בסגנון הבינלאומי (באוהאוס) שתוכנן על ידי האדריכל הצרפתי פרנסואה הר (בצרפתית: François Herr).
סטנד-אפ קומדי
ניקי גלייזר
ניקול רנה "ניקי" גלזר (באנגלית: Nicole Renee "Nikki" Glaser; נולדה ב-1 ביוני 1984) היא סטנדאפיסטית, שחקנית, מגישת פודקאסט, רדיו וטלוויזיה אמריקאית.
ביוגרפיה.
גלזר נולדה בסינסינטי, אוהיו שבארצות הברית. בתם של ג'ולי ואדוארד גלזר, ממשפחות נוצריות ממוצא גרמני ואירי. במשך מרבית שנות ילדותה גדלה גלזר בעיר סנט לואיס שבמיזורי. גלזר למדה בבית הספר התיכון קירקווד, ובהמשך באוניברסיטת קנזס בה למדה ספרות אנגלית.
קריירה.
קריירת סטנד-אפ.
גלזר החלה את קריירת הסטנד-אפ בגיל 18. את הבדיחות הראשונות כתבה במהלך לימודיה במכללה.
בהמשך ביצעה גלזר הופעות סטנד-אפ בתוכנית The Tonight Show בהנחיית ג'יי לנו, בתוכנית הלילה של קונאן או'בריאן, וכמו גם בשתי עונות של תוכנית הריאליטי Last Comic Standing.
תוכנית הספיישל של גלזר בשם "Bangin'" עלה לשידור בנטפליקס ב-1 באוקטובר 2019.
פודקאסט / רדיו.
משנת 2011 עד 2014 אירח גלזר פודקאסט עם הקומיקאית שרה שייפר בשם "You Had To Be There".
בהמשך הנחתה גלזר את הפודקאסט We Know Nothing יחד עם הקומיקאי פיל האנלי והמוזיקאית/שותפתה לדירה אניה מרינה. הפודקאסט ההומוריסטי התבסס על כך שהמאזינים התקשרו וביקשו עצות לבעיות שונות שיש להם בחיי האהבה.
מינואר עד אוקטובר 2016 גלזר אירחה את פודקאסט שהופק במיוחד יחד עם תוכנית הטלוויזיה "Not Safe" שהופקה עבור רשת קומדי סנטרל.
בפברואר 2018 החלה להנחות את תוכנית הרדיו "You Up? With Nikki Glaser" עבור רשת Sirius XM.
ב־3 באוקטובר 2019 התראיינה במשך שלוש שעות בפודקאסט של ג'ו רוגאן " The Joe Rogan Experience".
טלוויזיה.
תוכנית הטלוויזיה השבועית "" בהנחיית גלזר ושרה שייפר עלתה לראשונה לשידור ברשת MTV ב-29 בינואר 2013. התוכנית בוטלה ב-29 באוקטובר 2013, לאחר שתי עונות.
לאורך השנים גלזר הופיעה גם בתוכניות נוספות ברשת MTV כמו "Money from Strangers, "אוקוורד" ו-"Failosophy".
ב-2 ביוני 2015 החליטה רשת קומדי סנטרל להתחיל להפיק תוכנית אירוח בשם "Not Safe with Nikki Glaser" בהנחייתה של גלזר שתעסוק במין. התוכנית עלתה לראשונה לשידור ב-9 בפברואר 2016. התוכנית בוטלה בנובמבר 2016.
ב-5 בספטמבר 2016 הופיעה גלזר ב-Roast ברשת קומדי סנטרל לרוב לאו. ב-28 ביולי 2018 היא הופיעה ב-Roast של קומדי סנטרל לברוס וויליס. ב-2019 היא הופיעה ב-Roast ברשת קומדי סנטרל לאלק בולדווין.
ב-2017 השתתפה בפרק בעונה הראשונה בתוכנית הספיישלים של Netflix "הסטנדאפיסטים".
ב-12 בספטמבר 2018 הוכרזה גלזר כאחת מהידועניות שיתמודדו בעונה ה-27 של הגרסה האמריקנית לתוכנית המציאות "רוקדים עם כוכבים". גלזר רקדה יחד עם הרקדן המקצועי גלאב סבצ'נקו. גלזר וסבצ'נקו היו הזוג הראשון שהודח מהתחרות ב-25 בספטמבר.
בנוסף ב-2018 שיחקה גם בסדרה הקומית "לבד ביחד".
ב-6 בפברואר 2019 הופיעה גלזר בתוכנית בה התמודדה מול הקומיקאי בראד ויליאמס.
בנובמבר 2019 רשת בראבו החליטה לחזור להפיק את תוכנית ההיכרויות "Blind Date" כאשר הוחלט שגלזר תהיה המנחה החדשה של התוכנית.
קולנוע.
ההופעה הקולנועית הראשונה של גלזר הייתה תפקיד קטן בסרטו של הנרי פיליפס משנת 2009 "Punching the Clown". בהמשך היא הופיעה כעצמה בסרט התיעודי משנת 2010 "I Am Comic" ובסרט ההמשך שלו משנת 2014 "I Am Road Comic".
ב-2015 שיחקה גלזר בסרט הקומדיה של ג'אד אפאטו "אסון מהלך" וב-2018 שיחקה בסרט הקומדיה "מרגישה פצצה".
The Puppy Episode
The Puppy Episode (בתרגום חופשי לעברית: הפרק עם הכלבלב) הוא פרק בן שני חלקים של קומדיית המצבים האמריקאית "אלן". הפרק מתאר כיצד אלן מורגן (הדמות הראשית בסדרה, בגילומה של אלן דג'נרס) מגיעה להכרה שהיא לסבית ויוצאת מהארון. את תסריט שני הפרקים (פרקים 22 ו-23 בעונה 4 של הסדרה) כתבו התסריטאים מארק דריסקול, טרייסי ניומן, דאבה סאבל וג'ונת'ן סטארק על פי סיפור עלילה שכתבה דג'נרס. את הפרק ביים גיל יאנגר. במקור, שני הפרקים שודרו ברשת ABC ב-30 באפריל 1997. שמו של הפרק נועד לשמש כשם קוד על מנת לשמור בחשאיות את נושא העלילה המרכזי של הפרק, שבאותה העת היה שנוי במחלוקת עבור הפריים טיים של הטלוויזיה האמריקאית.
בשנת 1996, דג'נרס, שבאותה העת עוד לא יצאה מהארון באופן פומבי, החלה לנהל משא ומתן עם רשת ABC על מנת שמורגן תצא מהארון כלסבית. כאשר יצאה השמועה על המשא ומתן, דג'נרס מצאה את עצמה במרכז סערה ציבורית, מתי היא או דמותה, או שתיהן, יצאו מהארון. במשך תקופה ארוכה, דג'נרס רמזה על היציאה הצפויה מהארון, הן של עצמה והן של מורגן, בהופעות פומביות שונות, הן בתור עצמה והן בתור דמויות בדיוניות שגילמה. השמועות אומתו במרץ 1997, כאשר החלה ההפקה של הפרק "The Puppy Episode".